පළමුවෙන් ඒ ඒ රටවලට පැමිණ ඒවායේ දේශීය පාලකයන් සමඟ ධූත සම්බන්ධතා ආරම්භ කර මිත්‍රශීලී ලෙස වෙළෙඳාම සියතට ගැනීමට උත්සාහ ගන්නා ඕලන්ද ජාතිකයෝ ඔවුන්ට දුන් පොරොන්දුව වූයේ ඒ වනවිට දේශීය පාලකයන්ට හිරිහැරයක් වී තිබූ පෘතුගීසීන් පළවා හරින බවයි. තමන්ගේ නැව් නවීන ආයුධ සහ කුඩා හමුදාවක් යොදාගෙන දේශීය නායකයන්ගේ හමුදාවේ සහයෙන් පෘතුගීසීන් පළවා හැරීමට බිහිසුණු යුද්ධ කිරීමට මේ සමාගම පැකිළුණේ නැත. වසර කිහිපයක් පුරා පැවැති බිහිසුණු සටන්වලින් පසු එතෙක් පෘතුගීසීන් විසින් ගොඩනගාගෙන තිබූ අධිරාජ්‍යය තමන් සතු කරගත් ඕලන්ද පෙරදිග ඉන්දියා වෙළෙඳ සමාගම තමන්ට ගිය වියදම පිරිමසා ගැනීමටත් අධික ලාභ ලැබීමටත් උත්සුක විය. එහි ප්‍රතිඵලය වූයේ ඔවුන්ද ආසියානු කලාපයේ දේශීය පාලකයන්ගේ සතුරකු වීමයි.
දේශීය පාලකයින්ගේ සතුරෙකු වුයේ කව්ද?
ඕලන්ද ජාතිකයෝ